એલસીબીની ટીમે મોણપુર ગામમાં એક ઘરે બાતમીના આધારે રેઈડ કરી હતી. એલસીબીને આ ઘરેથી એસ્ટીમ કાર રજી.નંબર જી.જે.14.ઈ. 1914 માં અલગ અલગ બ્રાન્ડનો ભારતીય બનાવટનાં વિદેશી દારૂની બોટલ નંગ 10 સાથે મળી આવી. જ્યારે હિરેન હરસુરભાઈ ડેર (રહે. મોણપુર વાળો) હાજર નહતો. આથી એલસીબીએ ભારતીય બનાવટનો વિદેશી દારૂનો જથ્થો કિ. રૂા. 3,000 તથા એસ્ટીમ કાર રજી.નં. જી.જે.14.ઈ. 1914ની કિં.રૂા.પ0,000 મળી કુલ કિ. રૂા. પ3,000 નો મુદામાલ કબજે કરી આરોપી મહીપત ઉર્ફે મયલો હરસુરભાઈ ડેરને પકડી લીધો હતો, જ્યારે ગેરહાજર હિરેન હરસુરભાઈ ડેર, (રહે.બંને મોણપુર વાળા)ઓ વિરૂધ્ધ કાર્યવાહી કરી હતી. આ પકડાયેલ આરોપી તથા મુદામાલ અમરેલી તાલુકા પોલીસ સ્ટેશનમાં સોંપી આપ્યો છે. ઉપરાંત રીકડીયાથી ચિત્તલ તરફનાં રોડ ઉપર એક મોટરસાઈકલ ચાલક શંકાસ્પદ જણાતાં તેને રોકી ચેક કર્યો હતો. જેમાં તેનું નામ ઉપર કાળુભાઈ બાવકુભાઈ વાળા, (ઉ.વ. 30, ધંધો ખેતી, રહે. રીકડીયા, જિ. અમરેલી વાળો) હોવાનું જાણવા મળ્યું. પોલીસને ચેકિંગમાં તેના પેન્ટના નેફામાંથી ભારતીય બનાવટના વિદેશી દારૂની બોટલ નંગ-1 મળી આવતાં દારૂની બોટલ-1 કિ.રૂા.300 મળી. આથી દારૂ સાથે પોલીસે હીરો સ્પ્લેન્ડર મોટર સાયકલ મળી કુલ કિ.રૂા.રપ,300નો મુદામાલ કબજે કર્યો, તેમજ આરોપી વિરૂધ્ધ પ્રોહિબીશન ધારા તળે ધોરણસર કાર્યવાહી હાથ ધરી છે.